FRA  NÆR  OG  FJERN 


INTERVIEW 
MED 

MISSIONSPRÆSIDENTEN 


Silkeborg.  Det  havde  de  jo,  og  vi  begyndte  alle  at  komme  i 
kirken  igen.  Min  far  og  mor  blev  døbt,  men  jeg  havde  i 
mellemtiden  giftet  mig  med  søster  Svendsen,  og  hun  var  ikke 
så  interesseret  i  at  slutte  sig  til  kirken  på  det  tidspunkt,  så  jeg 
ventede  til  hun  også  fik  et  vidnesbyrd.  Det  kom  da  også,  og  d. 
23.  april,  1948  blev  vi  døbt  kl.  6:00  om  morgenen  ved  Kerte- 
minde strand.  Det  var  en  kold  omgang! 
Vi  faldt  hurtigt  til  i  Odense  gren,  og  jeg  blev  ordineret  til  æld- 
ste som  den  første  i  kirken  efter  krigen,  så  vidt  jeg  er  infor- 
meret. Det  blev  foretaget  af  daværende  missionspræsident 
Edward  H.  Sørensen. 

Hvilken  stillinger  havde  I? 


Svend  Helge  Peter  Svendsen. 

Født:  d.  15.  januar  1926  i  Elmegade  8,  København. 

Gift  med:      Jytta  Nyholm  i  1946. 
Børn:  Peter,  38,  missionær  i  DK  65  -  68. 

Ann,  31 

Ricky,  28,  missionær  i  DK  75  -  77. 
Børnebørn:  7 

Hvordan  mødte  du  kirken? 

-  Da  jeg  var  helt  lille  boede  jeg  i  Silkeborg,  og  der  tog  mine 
oldeforældre  (som  jeg  altid  har  kendt  som  mine  bedstefor- 
ældre) mig  med  i  søndagsskolen  fra  jeg  var  8  til  jeg  var  14  år. 
De  var  selv  medlemmer,  men  mine  forældre  havde  ikke  sluttet 
sig  til  kirken  endnu.  Da  jeg  blev  14  flyttede  vi  til  Odense,  og 
krigen  brød  ud  i  1940.  Da  missionærerne  blev  kaldt  hjem, 
mistede  vi  kontakten  med  kirken.  Efter  krigen,  i  1945  eller  46, 
kom  der  så  et  par  missionærer  og  spurgte  mine  forældre,  om 
ikke  de  havde  en  søn  der  plejede  at  komme  i  søndagsskolen  i 


-  Tja,  der  var  jo  ikke  mange  medlemmer  at  tage  af,  så  vi  prøv- 
ede lidt  af  hvert.  Vi  arbejdede  i  G.U.F.,  søndagsskolen, 
primary,  hjælpeforeningen  og  jeg  var  en  overgang  også  råd- 
giver i  grensforstanderskabet,  som  det  hed  dengang.  I  denne 
egenskab  var  jeg  for  øvrigt  med  til  at  købe  den  grund  hvor  kir- 
ken nu  står  i  Odense,  og  det  var  en  af  de  sidste  ting  jeg  var  med 
til,  inden  vi  d.  1.  november  1951  rejste  med  skibet  til  Utah.  Vi 
slog  os  ned  i  Provo,  som  har  været  vort  hjem  i  de  sidste  33  år. 
Jeg  husker  tydeligt  hvordan  søster  Svendsen  cyklede  rundt  på 
Fyn  som  besøgslærerinde.  Hun  tog  af  sted  tidligt  på  formid- 
dagen med  vor  ældste  søn  Peter  bag  på  cyklen,  og  kom  så  først 
hjem  sent  på  aftenen,  efter  at  have  besøgt  så  godt  som  alle 
søstrene.  Et  af  de  minder  der  også  står  tydeligt,  er  festlighed- 
erne i  forbindelse  med  kirkens  100-årsdag  for  missionærernes 
ankomst  til  landet.  Da  var  vi  til  stor  fest  i  København. 

Kan  du  fortælle  os  lidt  om  da  I fik  jeres  missionskald? 

-  Ja,  da.  Jeg  kom  hjem  en  dag,  hvor  jeg  havde  været  nede  i 

byen,  og  min  hustru  hilste  mig  med  ordene:  »Du  kan  ikke  gæt- 
te hvad  der  er  sket!«  »Jo,«  svarede  jeg,  »du  er  kørt  galt  med 
bilen!«  »Nej,«  svarede  hun  »ældste  Maxwell  har  ringet«.  Det 
havde  jeg  alligevel  ikke  ventet,  og  der  farer  mange  tanker  gen- 
nem ens  hoved  i  sådan  en  situation.  Jeg  var  lige  blevet  afløst 
fra  stavspræsidentskabet  i  Provo,  så  det  kunne  ikke  være  det. 
Tanken  om  en  mission  slog  mig  naturligvis,  men  uvisheden  er 
der  jo  alligevel.  Inden  jeg  fik  mod  til  at  ringe  tilbage,  ringede 
ældste  McConkie  og  bad  mig  komme  til  Salt  Lake  City  dagen 
efter.  Jeg  fik  fortalt  ham  at  ældste  Maxwell  havde  ringet  for  en 
halv  time  siden,  og  at  han  havde  aftalt  et  møde  om  2  uger.  det 
skulle  jeg  så  bare  regne  med,  sagde  ældste  McConkie,  og  det 
ærgede  mig  jo  lidt,  at  jeg  nu  havde  reddet  mig  hele  14  dage  i 
uvisheden. 

Nå,  de  gik  jo  også,  og  vi  kom  ind  til  ældste  Maxwell,  som 
kaldte  os  til  at  være  missionspræsidentpar,  og  antydede  at  vi 


skulle  til  Danmark.  -  Var  der  noget  sted  vi  helst  ville  hen,  ja,  så 
var  det  Danmark,  så  det  var  med  frygt  og  glæde  vi  accepterede 
kaldet,  og  forberedte  os  på  at  komme  herover. 
Vi  er  meget  lykkelige  for  muligheden  for  at  tjene  herovre,  og 
håber  på  at  bidrage  til  Herrens  sags  fremme  her  i  landet.  Her  er 
mange  dejlige  søskende,  og  vi  kan  se  en  virkelig  stor  udvikling  i 
kirken,  når  vi  tænker  tilbage  på  den  spæde  begyndelse  vi  var 
med  til  i  Silkeborg  og  Odense.  Kirkens  medlemmer  her  er  fuldt 
ud  på  højde  med  dem  vi  har  mødt  verden  over.  Det  er  dejligt  at 
møde  så  mange  mennesker,  og  unge  familier  med  børn,  der 
vier  deres  tid  og  talenter  til  at  fremme  Herrens  sag  her  i 
Danmark,  som  nok  ikke  er  et  af  de  letteste  steder  at  være  sidste 
dages  hellig  i. 


Taj 


HVORDAN  BEVARER  VI  ÅNDELIGHEDEN 


VED 


NAD  VERMØDERNE? 


Vi  har  meget  små  børn,  og  vi  gør  meget  for  at  bevare  ånde- 
ligheden ved  nadvermøderne,  og  at  holde  børnenes  interesse 
fanget. 

En  af  de  ting  der  har  hjulpet  os,  er  at  lære  salmer  derhjemme. 
Vi  har  endda  bedt  wardets  musikleder  om  en  liste  over  de 
salmer  der  skal  synges  til  de  kommende  nadvermøder. 
Søndag  morgen  kan  vi  godt  lide  at  synge  salmer  og  spille 
kirkemusik.  Vi  synger  på  vej  til  kirke.  Før  vi  går  ind  i  kirken 
øver  vi  os  på  at  tale  med  »kirkestyrke«,  som  er  lav  hvisken.  Vi 
har  også  talt  med  vore  børn  om  det  væsentlige  ved  at  de  skal 
tage  nadveren  med  deres  højre  hånd,  som  et  pagtstegn,  og  de 
lærer  at  afgive  løfter  om  bedre  opførsel  når  de  deltager  i 
nadveren. 

Lørdag  aften  beder  vi,  både  i  familiebønnen  og  i  vore  egne 
bønner,  for  dem  der  skal  undervise  og  tale  om  søndagen.  Vi 
beder  om  at  vi  må  være  parate  til  at  lære  af  dem.  Vi  har  også 
gjort  det  til  vane  at  gøre  vore  børn  bekendte  med  medlemmer- 
ne af  biskoprådet,  og  at  de  skal  lægge  mærke  til  hvem  det  er 
der  taler  -  en  af  deres  venners  forældre,  etc. 
Af  og  til  beder  vi  dem  række  en  finger  i  vejret  hver  gang  tale- 
ren siger  et  bestemt  ord  -  tro,  bøn,  Herrens  navn  ell.  lgn. 
Vi  forventer  ikke  mirakler  af  vore  små  børn,  og  forsøger  på 
ikke  at  blive  frustrerede  når  vi  har  tilbragt  mere  tid  med  at 
irettesætte  end  at  lytte.  Men  vi  har  fundet  ud  af,  at  når  vi  viser 
hvor  meget  vi  holder  af  nadvermødet,  salmerne,  velsignelse  af 
små  børn,  talerne  etc. ,  så  bliver  vore  børn  mere  ærbødige,  og 
kommer  selv  til  at  holde  af  disse  ting.  -  Vivian  Cuff,  Buena 
Park,  Californien. 

SÅDAN  GØR  VI: 

'LIGE  TIL  MIG' 

Jeg  har  altid  været  overbevist  om,  at  det  var  mit  eget  ansvar  at 


få  noget  ud  af  møderne.  Hvis  man  tager  til  mødet  i  forventning 
om  at  høre  noget  'lige  til  mig',  så  hører  man  det  også. 
En  af  de  letteste  måder  at  blive  åndeligt  lydhør  og  lærvillig  på, 
er  ved  at  synge  med  på  salmerne.  Musik  taler  til  vore  følelser, 
og  ikke  til  vor  analytiske  bevidsthed.  En  sangs  vidunderlige 
budskab  kan  få  os  til  at  tænke  på  Frelseren  og  hans 
lærdomme.  Det  er  også  en  god  måde  at  involvere  hele  familien 
i  mødet  på. 

-  Coralee  Mansfield,  Bennion,  Utah. 
ÆRBØDIGHEDEN  ER  VIGTIG 

En  af  nøglerne  til  stor  åndelighed  ved  nadvermøderne  er  ær- 
bødighed. Præsident  David  O.  McKay  har  i  adskillige  taler  ved 
generalkonferencer  nævnt  at  respekten  for  andres  rettigheder 
er  en  af  ærbødighedens  træk.  Ærbødighed  er  en  ægte  respekt 
for  andres  ret  til  at  få  noget  ud  af  et  nadvermøde,  at  få  ånde- 
lige oplevelser  ved  nadvermøderne.  Uden  en  sådan  respekt  kan 
vi  risikere  ikke  alene  at  hindre  andre  i  at  få  åndelige  oplevelser, 
men  også  at  hindre  os  selv.  -  Gary  L.  Christensen,  Dumas, 
Texas. 

VÆLG  ET  UGENTLIGT  TEMA 

Hver  uge  vælger  jeg  et  »tema«  fra  frelserens  liv.  Jeg  bruger  et 
af  hans  karaktertræk,  en  lignelse  eller  en  handling,  som  fx. 
hans  forsoning,  kærlighed,  forhold  til  vor  himmelske  Fader  og 
til  os,  mod,  udholdenhed  eller  offer.  Listen  er  uendelig. 
Jeg  slår  så  op  i  skriften  og  læser  de  steder  der  behandler  det 
emne  jeg  har  valgt.  Ved  nadvermødet  koncentrerer  mine 
tanker  sig  om  mit  ugentlige  emne,  hvilket  hjælper  mig  med  at 
bevare  en  større  åndelighed  end  hvis  jeg  bare  lod  tankerne 
vandre.  -  Margaret  Osmers,  Bellvue,  Colorado. 

NADVERMØDERAPPORT: 

I  vores  familie,  hvor  der  er  6  børn  under  13,  har  vi  gjort  en 
'nadvermøderapport'  til  en  del  af  vor  familieaften.  Hver 
enkelt  får  lejlighed  til  at  fortælle  hvad  de  har  husket  eller  blev 
mest  imponeret  over  ved  nadvermødet. 
Vi  har  været  meget  glade  for  at  opleve  hvorledes  de  har  lyttet 
mere  efter  end  vi  troede,  trods  det  at  de  sidder  lidt  uroligt  på 
bænkene.  Vi  fører  også  optegnelser  over  hvem  der  har  båret 
vidnesbyrd  på  fastesøndagen.  De  er  altid  stolte  over  at  se  deres 
navne  blive  skrevet  ned.  -  Suzanne  Saling,  Mokane,  Missouri. 

FA  HJÆLP  UDEFRA 

En  af  de  måder  jeg  holder  min  interesse  fanget  ved  nadver- 
møderne, er  ved  at  notere  mindst  en  tanke  eller  et  tema  fra 
hver  talers  budskab.  Det  tvinger  mig  til  at  koncentrere  mig  om 
hver  tale,  så  jeg  har  noget  nedskrevet  med  mig  hjem  hver  uge. 
Jeg  skriver  så  disse  tanker  ned  i  en  særlig  mindebog  -  ikke  min 
almindelige  dagbog.  I  denne  »tale-mindebog«  skriver  jeg  også 
de  notater  jeg  tager  ved  stavskonferencer,  firesides,  foredrag 
om  kirken  og  generalkonferencer.  Når  jeg  formulerer  disse 
budskaber  med  mine  egne  ord  kan  jeg  bedre  huske  indholdet 
og  de  udfordringer  der  er  blevet  givet,  og  derforuden  har  jeg  et 
godt  kildemateriale  til  taler  og  lektier.  -  Caryn  Payzant, 
Burbank,  Californien 

BRING  OMVENDELSER  FREM  I  LYSET 

Bring  nye  medlemmers  omvendelseshistorier  frem  i  lyset 
indenfor  wardet.  Lad  regelmæssigt  de  nydøbte  medlemmer  få 
mulighed  for  kort  at  berette  om  særlige  hændelser  i  deres  om- 
vendelse hvor  enkeltpersoner  spillede  en  rolle  i  deres  åndelige 
og  sociale  omvendelse  til  kirken. 

En  sådan  »5-minutters  tale«  kan  være  en  del  af  nadvermødet, 
præstedømme-  eller  hjælpeforeningsmøde.  Før  talen  bør  ved- 
kommende have  et  interview  med  biskoppen  eller  lederen  af 
pågældende  organisation,  der  skal  understrege  vigtigheden  af 


at  holde  talen  kort  og  klar. 

Dette  vil  ikke  alene  have  betydning  for  de  medlemmer  der 
bliver  påskønnet,  men  også  for  hele  wardet,  som  vil  komme  til 
at  anse  missioneringen  som  en  mere  naturlig  ting.  De  vil  be- 
gynde at  føle  at  de  allerede  har  en  vis  betydning  i  deres  med- 
menneskers liv.  -  Larry  W.  Lewis,  Spring,  Texas. 

FORBERED  JER  I  BØN 

Jeg  har  været  medlem  af  kirken  i  6  år.  Der  har  været  tider  hvor 
det  har  været  svært  for  mig  at  lytte  opmærksomt  til  talerne. 
Jeg  besluttede  mig  for  at  bede  en  bøn  hver  søndag  før  nadver- 
mødet  begyndte,  og  bede  om  vor  himmelske  Fader  ville  hjælpe 
mig  til  at  lytte,  så  jeg  kunne  lære  noget  særligt,  som  jeg  skulle 
arbejde  på  at  lære  i  mit  liv.  Ved  at  gøre  dette,  har  jeg  fundet  ud 
af,  at  talerne  hver  søndag  kan  hjælpe  mig  på  en  eller  anden 
måde. 

Når  nadveren  omdeles  prøver  jeg  at  forestille  mig  Jesus  Kristus 
i  Getsemane  have,  eller  på  Golgata,  hvor  han  ofrede  sit  liv  for 
mine  synder.  Med  åbent  hjerte  og  en  angergiven  ånd  beder  jeg 
så  om  tilgivelse  for  mine  synder.  -  Edith  A.  Clemons,  Crystal 
River,  Florida. 

HVORD  AN-LISTEN: 

1  Syng  salmer  og  spil  kirkemusik  derhjemme,  før  nadver- 
mødet. 

2  Tag  notater  af  det  taleren  siger,  og  skriv  så  notaterne  ind  i 
en  »tale-mindebog«. 

3  Tag  til  mødet  i  forventning  om  at  høre  'lige  noget  for 
mig'. 

4  Aflæg  en  'nadvermøderapport'  som  en  del  af  familie- 
aftenen. 

Church  News 


STAVSKONFERENCE I  ÅRHUS  STAV 


Søndag  den  11.  november  1984  afholdt  Århus  stav  konference. 
Stavskonferencens  tema  var  »uafhængighed«. 
Stavspræsident  Knud  B.  Andersen  talte  om  at  fuldkommen- 
gøre de  hellige  ved  at  lære  dem  at  klare  sig  selv  og  blive  uaf- 
hængige, så  de  kan  hjælpe  andre.  Han  kom  bl.a.  ind  på,  at 
samfundet  er  en  meget  sårbar  mekanisme,  og  hvis  vi  er  af- 
hængige af  samfundet,  er  vi  lige  så  sårbare. 
Ved  konferencens  hovedmøde  blev  stavens  præsidentskab  for 
primary  afløst,  præsidentinde  str.  Karna  Petersen,  1.  rdg.  str. 
Karna  Østergård  og  2.  rdg.  str.  Jane  Bloch. 
Som  nyt  præsidentskab  kaldtes;  præsidentinde  str.  Jane  Bloch 
og  som  1.  rdg.  str.  Hanne  Birkemose  Jensen. 

Br.  Kim  Rosenkilde  og  Jørgen  Østerbro  Christensen  blev  med- 
lemmer af  70'ernes  præsidentskab. 

Staven  fik  8  nye  ældst  er: 


br.  Torben  Steen  Jensen,  Aalborg 
br.  Jens  Ole  van  de  Veerd,  Aalborg 
br.  Kenn  Preben  Thuesen,  Fredericia 
br.  Hans  Lindell,  Fredericia 
br.  Ole  Dybvang  Rasmussen,  Fredericia 
br.  Eivind  Egon  Thomsen,  Esbjerg 
br.  Poul  Erik  Holm  Jensen,  Esbjerg 
br.  John  G.  H.  Hansen,  Odense  1.  Ward. 

Bror  Wilhelm  Hansen,  Fredericia  ward,  blev  ordineret  til  høj- 
præst. 

Efter  afløsninger  og  opretholdeiser  sang  Aalborg  wardskor 
samt  nogle  primarybørn:  »Jeg  er  Guds  kære  barn«. 

Præsident  K.  O.  Ilskov  talte  om  at  tænke  lykkeligt,  og  om  at 
være  interesseret  i  andres  velfærd.  Efter  præsident  Ilskov  bar 

Lars  Krag  sit  vidnesbyrd.  Han  skulle  rejse  på  mission  dagen 
efter. 

Præsident  og  søster  Svendsen  var  til  stede  ved  konferencen,  og 
de  talte  hhv.  om  at  vise  taknemlighed  og  om  missionering.  De 
medlemmer  der  ikke  havde  haft  lejlighed  til  at  møde  missions- 
præsidentparret  fik  her  en  kærkommen  mulighed  til  det. 


smukkeste  vis,  med  søster  Lisbeth  Jensen  ved  flygelet. 

Stavspræsident  K.B.  Andersen  afsluttede  konferencen  med  at 
tale  om  tiendeloven  og  beseglingspagtens  betydning.  Han  for- 
manede os  at  være  positive  og  opbyggende. 

Til  stede  var  565  medlemmer. 


Dernæst  fremførte  Aalborg  kor  »I  will  find  you  my  friend«  på       K.  H. 


HJÆLPEFORENINGEN  I  FREDERICIA  1984 


Hjælpeforeningen  i  Fredericia  ward  er  mange  ting.  Ud  over 
gode  lektier  om  søndagen,  og  de  spændende  og  interessante 
hjemkundskabsmøder  den  1.  onsdag  i  hver  måned,  har  der 
bla.  været  følgende  aktiviteter  i  1984: 

Den  12.  januar  inviterede  hjælpeforeningen  til  en  sangaften, 
hvor  wardets  medlemmer  hyggede  sig  med  fædrelandssange. 
Den  26.  januar  holdt  hjælpeforeningen  en  hjemkundskabs- 
aften for  brødre.  De  var  begejstredede  og  glædede  sig  over, 
hvad  deres  hustruer  lærer  i  hjælpeforeningen. 
Den  17.  februar  havde  hjælpeforeningen  årets  største  succes: 
»Ægteskabsklinikken«,  hvor  de  unge  mennesker  som  ekspert- 
erne (»hjertespecialist«,  »øre-halslæge«,  »øjenlæge«  osv.) 
underviste  og  hyggede  om  wardets  ægtepar. 
Den  17.  marts  fejredes  hjælpeforeningens  fødselsdag  med 
middag  og  undervisning  i  »Ædel  Stræben«.  (Se  billedet) 
Den  24.  marts  var  hjælpeforeningen  med  på  underholdnings- 
programmet ved  wardskonferencen. 

Den  12.  maj  arrangerede  hjælpeforeningen  et  besøgslærer- 
indestævne  på  wardsbasis  under  mottoet:  Bank  på  og  luk  op 
for  et  hjerte. 

Den  27.  maj  boldt  hjælpeforeningen  fireside  for  de  unge,  som 


havde  medvirket  ved  »Ægteskabsklinikken«.  Emnet  var  »For- 
beredelse til  templet«. 

Den  2.  juni  besøgte  søstrene  Den  Geografiske  Have  i  Kolding. 
Den  15.  juli  inviterede  hjælpeforeningen  søstre  over  60  år  til 
middag  og  hyggeligt  samvær  med  temaet:  De  ældres  værdi  for 
kirken.  (Se  billedet). 

Den  28.  september  havde  hjælpeforeningen  en  udstilling  om 

genealogi,  hvor  medlemmerne  kunne  præsentere  slægtens 

minder  i  form  af  breve,  billeder,  genstande  m.m. 

Den  1 .  oktober  var  de  enlige  søstre  mellem  40  og  60  år  en  tur  i 

Fredericia  Teater,  hvor  de  så  »Genboerne«. 

Den  12.  november  var  der  en  Familie  Holiday,  hvor  søstrene 

hørte  om  Kina,  og  så  billeder  derfra. 

N.A. 

Stjernen  takker  hjælpeforeningen  i  Fredericia  for  det  udførlige 
program,  som  kan  tjene  til  inspiration  for  mange.  Er  der 
hjælpeforeninger,  kvorummer  eller  andre  grupper  i  kirken  der 
laver  gode  og  spændende  ting,  vil  vi  meget  gerne  høre  fra  dem. 

Taj 


BUNKEBRYLLUP  I  RANDERS 


Lørdag  d.  8.  december  var  ikke  mindre 
end  en  lille  sensation  i  Randers.  3  par 
havde  alle  valgt  at  blive  gift  her  på  denne 
dag,  og  alle  tre  par  blev  viet  af  stavs- 
præsident  Knud  B.  Andersen. 
Stjernen  bringer  her  et  billede  af  alle  tre 
brudepar  (fra  venstre  mod  højre): 

Hans  Leo  Lykke  Nielsen  og 
Ruth  Solvej  Holm 

John  Nørgaard  og  Gerda  Jørgensen 

Jens  Peter  Kokborg  Lauritsen  og 
Anne-Grete  Laursen. 

Stjernen  ønsker  alle  tre  par  tillykke. 


C.C.A.  CHRISTENSEN 


Maleren  C.C.A.  Christensen  er  tidligere  blevet  omtalt  i  Stjer- 
nen, og  nu  kan  vi  oplyse,  at  nogle  af  hans  billeder  vil  blive  ud- 
stillet her  i  Danmark  fra  marts  1985  og  nogle  måneder  frem. 
Det  bliver  formodentlig  på  Moesgaard  Museum  i  Århus,  men 
Nordjyllands  Kunstmuseum  er  også  på  tale  i  den  forbindelse. 
Det  bliver  spændende  at  opleve  nogle  af  de  oprindelige 


malerier  fra  pionertiden,  og  det  bliver  uden  tvivl  en  udmærket 
måde  at  introducere  sine  venner  og  bekendte  til  en  del  af 
kirkens  historie  på. 

Taj 

UDSENDTE  MISSIONÆRER 


Ældste  Lars  Toft  Krag,  Fredericia,  rejste 
d.  15.  nov.  til  Pennsylvania  Pittsburgh 
missionen. 


Søster  Nicolette  King,  Fredericia,  rejste 
d.  29.  nov.  til  Puerto  Rico  San  Juan  mis- 
sionen. 


Søster  Dagmar  Kastberg  Hinrichsen, 
Århus,  rejste  d.  26.  nov.  1984  til  mis- 
sionærernes træningscenter  i  Provo. 
Hun  skal  virke  som  velfærdsmissionær  i 
Colombia  missionen  i  Sydamerika. 


TEGNING  FRA  1857 


M0R310N  TEMPLE  NOW  BEING  BU  I  LT  IN  SALT  LÅKE  CITY. 


Denne  tegning  af  templet  i  Salt  Lake  City 
blev  brugt  som  en  illustration  til  en  avis- 
artikel i  'The  Illustrated  London  News' 
d.  13.  juni  1857.  Artiklen,  som  er  fundet 
af  broder  Hans  Billeskov  Jansen  i  Kø- 
benhavn, fortæller  om  det  tempel  Mor- 
monerne er  ved  at  bygge  i  Salt  Lake  City. 
Det  interessante  ved  denne  illustration  er 
at  det  tog  endnu  36  år  inden  templet  stod 
færdigt,  og  som  det  fremgår  af  billedet, 
blev  ikke  det  mindste  ændret  ved  temp- 
lets planlagte  udseende  i  alle  disse  år. 
Sådan  ville  Herren  have  sit  tempel  til  at 
se  ud,  og  sådan  kom  det  til  at  se  ud! 

Taj 

FILMHOLD  FRA  UNGARN 


I 


SALT  LAKE  CITY 


Fra  d.  16.  til  d.  29.  oktober  sidste  år  var 
fire  medarbejdere  fra  det  ungarske 
fjernsyn  i  Utah  for  at  lave  en  dokumen- 
tarfilm om  Utah,  hvori  der  skulle  lægges 
vægt  på  mormonerne. 

Lederen  af  det  ungarske  filmhold, 
Miklos  Szinetar,  var  i  Utah  i  1980  som 
den  amerikanske  regerings  gæst.  Under 
dette  besøg  blev  Szinetar  ven  med  broder 
Iain  B.  McKay,  som  er  marketing  direc- 
tor  for  Bonneville  Media  Communica- 
tions i  store  dele  af  verdenen.  Szinetar 
inviterede  broder  McKay  til  Ungarn,  og 
sidste  år  ankom  han,  medbringende  den 
film  der  blev  optaget  under  Tabernakel- 
korets europatur  i  1982,  »Ambassadors 
of  Music«. 

Filmen  blev  vist  i  Magyar  Televizio,  og 
seerreaktionen  var  overvældende. 
Szinetar  fortæller:  »Folk  skrev  og  ring- 
ede til  tv  for  at  spørge  hvem  disse  mor- 
moner var,  og  hvorfor  man  aldrig  havde 
hørt  noget  om  dem  før.  De  ville  vide 
hvad  dette  fantastiske  kors  baggrund 
var.«  Som  et  resultat  heraf  gav  regerin- 
gen grønt  lys  for  at  det  ungarske  fjernsyn 
sendte  et  filmhold  til  Utah  for  at  lave  en 
dokumentarfilm. 


Det  der  skulle  have  været  en  enkelt 
dokumentarfilm  bliver  efter  Szinetars 
formodninger  til  en  serie  på  2-3  30-mi- 
nutters  programmer  som  vil  blive  ud- 
sendt over  det  meste  af  østeuropa.  Den 
første  udsendelse  vil  beskrive  kirkens 
historie,  staten  Utahs  oprettelse  og  kir- 
kens udvikling.  Den  anden  vil  vise  scener 
fra  Utahs  smukke  natur,  og  den  tredie 
skal  vise  Utah  i  dag,  indbyggerne,  for- 
retningsverdenen og  kulturlivet. 

Det  ungarske  filmhold  filmede  bl.a. 
Temple  Square,  besøgscentret,  det 
genealogiske  bibliotek,  Welfare  Square, 
Beehive  House  og  BYU.  Der  blev  også 
lavet  indslag  fra  en  SDH-familieaften  og 
interviews  med  Utahs  guvernør  Scott  M. 
Matheson,  ældste  Dallin  Oaks  fra  De 
tolvs  Råd,  samt  Miss  America,  Sharlene 
Wells.  Fra  kulturlivet  viser  man  bl.a. 
Tabernakelkoret,  Utah  Symfoniorkester, 
Ballet  West  og  Utah  Opera. 

Szinetars  kommentar  til  sit  besøg  i  Utah 
var:  »Jeg  blev  forbavset!  Jeg  havde  ingen 
anelse  om  hvilken  kultur  og  udvikling  jeg 
skulle  finde  her.« 

Church  News 


ÆLDSTE  CUTHBERT 
I  DANMARK 


Ældste  Derek  A.  Cuthbert  (th)  med  sin 
oversætter  ved  mødet  i  København, 
Hans  Hjort-Nielsen. 

Foto  Michael  Kofod. 

Andenrådgiveren  i  det  nye  områdepræ- 
sidentskab, ældeste  Derek  A.  Cuthbert, 
var  i  dagene  fra  d.  5.  til  d.  8.  december  i 
Danmark  og  Island.  Ældste  Cuthbert, 
der  blev  opretholdt  som  medlem  af  De 
70' s  Råd  i  april  1978,  talte  ved  firesides  i 
København,  Aalborg,  Fredericia  og  Rey- 
kjavik. 

Alle  tre  steder  talte  ældste  Cuthbert  om 
missioneringen  og  vigtigheden  af  at  dele 
evangeliet  med  vore  medmennesker,  men 
i  Fredericia  og  Reykjavik  ventede  der 
medlemmerne  en  særlig  overraskelse. 
Ældste  Cuthbert  rejste  sig  i  Fredericia, 
og  bar  ved  hjælp  af  tungemålets  gave  et  5 
minutters  vidnesbyrd  på  dansk,  og  i 
Reykjavik  bar  han  et  5  minutters  vid- 
nesbyrd på  islandsk.  Ældste  Cuthbert  er 
sig  sin  åndelige  gave  fuldt  bevidst,  og  på 
vej  til  Fredericia  forberedte  han  sig  på  at 
bruge  den,  ved  at  spørge  sine  medrejs- 
ende om  forskellige  ord  og  fraser,  som 
han  så  brugte  lidt  tid  til  at  lære  udenad. 
Om  han  fik  hjælp  af  nogen  i  Island  har 
ingen  kunnet  oplyse,  men  alle  der  over- 
værede disse  vidnesbyrd  blev  stærkt  på- 
virket af  ånden,  og  fik  sit  vidnesbyrd 
styrket  ved  denne  specielle  oplevelse. 
Vi  kan  sikkert  alle  lære  os  et  par  fraser 
på  et  fremmed  sprog,  men  derfra  og  til  at 

bære  vidnesbyrd  i  5  minutter  på  et  os 
ellers  ukendt  sprog  er  der  nok  et  godt 
stykke  vej. 

Ældste  Cuthberts  præstation  er  et  smukt 
og  levende  vidnesbyrd  på,  at  Åndens 
gaver  er  en  realitet  iblandt  os,  også  i  vore 
dage.  Åndens  gaver  er  til  for  at  føre 
Herrens  værk  frem,  og  for  at  føre 
menneskene  tilbage  til  det  celestiale  rige; 
så  vi  kan  være  ældste  Cuthbert  taknem- 
lige for  hans  storslåede  eksempel,  og  med 
iver  og  flid  søge  at  kende  de  gaver  vi  har 
fået  til  at  opbygge  Herrens  rige  med,  her 
på  jorden. 


DØDSFALD 


Richard  Smith  Beal,  38,  som  arbejdede 
som  præsident  Ronald  Reagans  særlige 
assistent,  og  som  tidligere  arbejdede  som 
lærer  på  Brigham  Young  University  døde 
d.  2.  november  efter  en  langvarig  syg- 
dom, som  følge  af  komplikationer  i  for- 
bindelse med  en  hjerteoperation.  Broder 
Beal  arbejdede  som  missionær  i  Dan- 
mark fra  1966  til  1968. 
Broder  Beal  var  præsident  Ronald  Rea- 
gans assistent  med  nationale  sikkerheds- 
sager  som  ansvarsområde,  og  fra  1981  - 
83  var  han  leder  af  Det  Hvide  Hus' 
kontor  for  Planlægning  og  Vurdering. 
Han  var  en  anderkendt  ekspert  i  uden- 
rigspolitiske sager,  og  havde  en  doktor- 
grad i  internationale  forhold,  fra  Uni- 
versity of  Southern  California.  Ved  sin 
død  boede  han  i  Herndon,  Virginia,  hvor 
han  var  medlem  af  Franklin  Ward, 
Oakton  Virginia  stav. 

Church  News 


Det  stod  i  Stjernen  for  25  år  siden 


FRA  BORNHOLM 

Vi  her  på  Bornholm  vil  gerne  nu  ved  årsskiftet  sende  en  hilsen  til 
STJERNEN' s  læsere. 

Der  er  jo  sket  store  ting  herovre  i  det  forløbne  år.  I  april  måned 
blev  vi  organiseret  som  en  gren  under  København  distrikt  —  Rønne 
gren  er  navnet  —  med  broder  Johs.  Lund  som  grenspræsident.  Vi  er 
endnu  ikke  så  mange  medlemmer,  men  vi  glæder  os  over,  at  alle  med- 
lemmerne her  er  meget  aktive  og  tager  ivrig  del  i  arbejdet  indenfor 
de  forskellige  hjælpeorganisationer.  Vi  har  Primary,  Søndagsskole  og 
Kvindelig  Hjælpeforening,  og  så  har  vi  en  ugentlig  klasse,  hvor  vi 
studerer  de  hellige  skrifter;  denne  klasse  har  vi  megen  fornøjelse  af. 

Vi  bor  jo  på  en  ferieø,  derfor  har  vi  den  glæde,  at  vi  ofte  får  besøg 
af  søskende  fra  det  øvrige  land. 

Hidtil  har  vi  holdt  vore  møder  under  ikke  altfor  gode  forhold,  i 
N.I.O.G.T.s  bygning,  men  vi  er  i  øjeblikket  i  gang  med  at  opføre  en 
kirkebygning  på  Herman  Blemsvej  i  Rønne,  og  den  vil  kunne  tages  i 
brug  nu  i  januar  måned. 


Bygningen,  der  er  smukt  beliggende  ved  en  lille  sø,  er  indrettet  med 
lokaler  for  de  forskellige  hjælpeorganisationer  og  en  sal,  der  kan  rum- 
me 50-60  mennesker.  Det  er  jo  rigeligt  for  os  i  øjeblikket,  men  vi  hå- 
ber, at  det  ikke  vil  vare  ret  længe,  før  disse  rammer  er  sprængte,  og 
med  henblik  på  det  er  huset  således  indrettet,  at  man  forholdsvis 
nemt  kan  udvide,  uden  at  skulle  afbryde  benyttelsen  af  de  eksisterende 
lokaler. 

Med  disse  ord  vil  vi  her  i  Rønne  gren  ønske  alle  vore  søskende  og 
venner  et  rigtigt  godt  og  fremgangsrigt  nytår.  J.L. 

